gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8172, del 17-11-2017 (2017/10307)

Correcció d'errades de la licitació número 5/2018. Servei d'arquitectura i enginyeria per equip facultatiu per a la redacció dels projectes i direcció de les obres de demolició de l'antic Hospital Francesc de Borja de Gandia.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10907


Data del document
:   13-11-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * contracte de serveis

Correcció d'errades de la licitació número 5/2018. Servei d'arquitectura i enginyeria per equip facultatiu per a la redacció dels projectes i direcció de les obres de demolició de l'antic Hospital Francesc de Borja de Gandia. [2017/10000]  
Vist l'expedient de contractació número 5/2018, servei d'arquitectura i enginyeria per equip facultatiu per a la redacció dels projectes i direcció de les obres de demolició de l'antic Hospital Francesc de Borja, passeig de les Germanies, Gandia (València), l'anunci de licitació de la qual va ser publicat en el DOGV número 8152, de data 19.10.2017.  
  
D'acord amb l'article 109, punt 2 de la Llei 39/2015, d'1 d'octubre, del procediment administratiu comú de les administracions públiques, on s'indica que: «Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes», i detectat un error material en els punts b, c i d de l'apartat 7.2 dels mitjans per a acreditar la solvència tècnica o professional, del quadro de característiques de l'expedient 5/2018, relatiu a la quantitat de pressupost d'execució material (PEM) de l'obra projectada i/o dirigida establida en 400.000 - (quatre-cents mil euros), resolc:  
  
Esmenar l'error material detectat en l'apartat 7.2 dels mitjans per a acreditar la solvència tècnica o professional del quadre de característiques de l'expedient 5/2018, relatiu a la quantitat de pressupost d'execució material (PEM) de l'obra projectada i/o dirigida, que queda establit en 100.000 - (cent mil euros).  
Aquesta rectificació modifica el termini de presentació de sol·licituds, que queda establit en 15 dies naturals comptats a partir de l'endemà de la publicació en un diari oficial d'aquesta resolució.  
  
València, 13 de novembre de 2017.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8092, del 26-07-2017 (2017/6737)

RESOLUCIÓ de 10 de juliol de 2017, del president de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de capacitació tècnica: llenguatge en els mitjans de comunicació.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6737


Data del document
:   10-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 10 de juliol de 2017, del president de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de capacitació tècnica: llenguatge en els mitjans de comunicació. [2017/6737]  
Per Resolució de 20 de març de 2017, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOGV 8007, 24.03.2017). L'apartat catorze indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluada la prova corresponent al certificat de capacitació tècnica: llenguatge en els mitjans de comunicació, del primer període d'exàmens, resolc:  
  
Primer  
Fer públiques les llistes d'aspirants, amb la qualificació provisional d'apte o de no apte, de la prova per a l'obtenció del certificat següent:  
  
- Certificat de capacitació tècnica: llenguatge en els mitjans de comunicació.  
Les qualificacions es poden consultar individualment en la pàgina web www.ceice.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten definitivament aptes en la data d'aquesta resolució, que serà també la d'expedició del corresponent certificat.  
  
Tercer  
Contra la decisió de les comissions examinadores es podrà interposar reclamació davant el president de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.  
  
València, 10 de juliol de 2017.- El president de la Junta Qualificadora de Coneixements de Valencià: Rubén Trenzano Juan.
Diari Oficial de la Generalitat Valenciana


Sumari del DOGV 8115, del 29-08-2017 (2017/7422)

Projecte d'expropiació per taxació conjunta per a l'adquisició dels terrenys ocupats pel depòsit municipal de proveïment d'aigua situat en el sector SUNP R6 del Pla general d'ordenació urbana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7422


Data del document
:   09-08-2017

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * administració local
    * pla d'urbanisme

Projecte d'expropiació per taxació conjunta per a l'adquisició dels terrenys ocupats pel depòsit municipal de proveïment d'aigua situat en el sector SUNP R6 del Pla general d'ordenació urbana.  
 [2017/7422]  
S'exposa al públic l'expedient de referència en compliment del que disposa l'article 106 de la Llei 5/2014, que disposa: «2. El projecte d'expropiació amb els documents assenyalats serà exposat al públic per termini d'un mes perquè els que puguen resultar interessats formulen les observacions i reclamacions que estimen convenients, en particular pel que fa a la titularitat o valoració dels seus respectius drets.»  
  
Segons l'aprovació pel Ple de l'Ajuntament (11/17), en sessió extraordinària celebrada el dia 28 de juliol de 2017, que va acordar sotmetre a exposició pública pel termini d'un mes, per mitjà de la seua publicació al tauler d'edictes de l'Ajuntament, així com publicació en el Butlletí Oficial de la Província de Castelló i en el Diari Oficial de la Generalitat Valenciana i en un periòdic de major difusió de la província, perquè els que puguen resulten interessats formulen les observacions i reclamacions que estimen convenients, així com les possibles divergències amb vista a la titularitat de la propietat dels immobles.  
  
  
Orpesa, 9 d'agost de 2017.- L'alcalde president: Rafael Albert Roca.
Diari Oficial de la Generalitat Valenciana


Sumari del DOGV 8013, del 03-04-2017 (2017/2731)

ACORD de 24 de març de 2017, del Consell, d'autorització de l'expedient de rescabalament EI 2/2017 i la seua imputació a càrrec del pressupost de 2017, per obligacions contretes en 2016 amb Europa Press Noticias, SA.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8013

Data del DOGV
:   03-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2731


Data del document
:   24-03-2017

Organisme emissor
:   Presidència de la Generalitat

Tipus de document
:   Acord

ACORD de 24 de març de 2017, del Consell, d'autorització de l'expedient de rescabalament EI 2/2017 i la seua imputació a càrrec del pressupost de 2017, per obligacions contretes en 2016 amb Europa Press Noticias, SA. [2017/2731]  
La Presidència de la Generalitat ha tramitat un expedient de rescabalament a favor de l'empresa Europa Press Noticias, SA, per obligacions contretes en l'exercici 2016, per la prestació del servei de difusió de notícies de l'agència de notícies Europa Press Noticias, SA, pel període comprés entre l'1 i el 31 de desembre de 2016. Aquest expedient té la seua causa en la necessitat d'atendre el compliment de les obligacions econòmiques de la Generalitat, per haver rebut aquesta, satisfactòriament, el respectiu servei prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al president sotmetre, a l'autorització prèvia del Consell, l'aprovació de l'expedient de rescabalament tramitat.  
Alhora, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència.  
Per tot això, a proposta del president, el Consell, prèvia deliberació, en la sessió del dia 24 de març de 2017,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Europa Press Noticias, SA, per la prestació del servei de difusió de notícies de l'agència de notícies Europa Press Noticias, SA, pel període comprés entre l'1 i el 31 de desembre de 2016, per un import total de 8.516,39 euros (huit mil cinc-cents setze euros amb trenta-nou cèntims) IVA inclòs.  
  
  
Segon  
Autoritzar la imputació al pressupost corrent de les obligacions contretes durant l'exercici 2016 a favor de l'empresa Europa Press Noticias, SA, per un import total de 8.516,39 euros (huit mil cinc-cents setze euros amb trenta-nou cèntims), IVA inclòs.  
  
València, 24 de març de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8174, del 21-11-2017 (2017/10094)

RESOLUCIÓ de 26 d'octubre de 2017, de la Universitat de València, per la qual nomena Ana Montesinos García, professora titular d'universitat, de l'àrea de coneixement Dret Processal.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10001


Data del document
:   26-10-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 26 d'octubre de 2017, de la Universitat de València, per la qual nomena Ana Montesinos García, professora titular d'universitat, de l'àrea de coneixement Dret Processal. [2017/10913]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 7 de juliol de 2017 (BOE 10.07.2017), per a la provisió de la plaça número 6632 de professora titular d'universitat (concurs núm. 151/2017), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001 de 21 de desembre, d'Universitats (BOE 24 de desembre), i altres disposicions que la despleguen, resol:  
  
  
Nomenar Ana Montesinos García, professora titular d'universitat, de l'àrea de coneixement Dret Processal, adscrita al departament Dret Administratiu i Processal.  
  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 26 d'octubre de 2017.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8030, del 02-05-2017 (2017/3322)

Formalització del contracte número CNMY16/SUBS/13. Subministrament d'aigua mineral embotellada en envasos de 8 a 15 litres, botelletes d'aigua mineral de 33 cl i gots de plàstic reciclables.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3322


Data del document
:   18-04-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * contracte de subministraments
    * adjudicació de contracte administratiu

Formalització del contracte número CNMY16/SUBS/13. Subministrament d'aigua mineral embotellada en envasos de 8 a 15 litres, botelletes d'aigua mineral de 33 cl i gots de plàstic reciclables. [2017/3322]  
1. Entitat adjudicadora  
a) Organisme: Conselleria de Transparència, Responsabilitat Social, Participació i Cooperació.  
b) Dependència que tramita l'expedient: Sotssecretaria.  
c) Número d'expedient:CNMY16/SUBS/13.  
  
2. Objecte del contracte  
a) Tipus: subministrament.  
b) Descripció: subministrament d'aigua mineral embotellada en envasos de 8 a 15 litres, botelletes d'aigua mineral de 33 cl i gots de plàstic reciclables.  
c) Lots: sí (lot 1 i lot 2)  
d) Publicació: DOCV 7958, de 16.01.2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: únic criteri.  
c) Forma: obert.  
  
4. Pressupost de licitació  
7.923,00 euros (Lot 1: 7.083,00 euros; lot 2: 840,00 euros)  
  
5. Formalització  
Lot 1: subministrament d'aigua mineral embotellada en envasos de 8 a 15 litres.  
a) Data: 12 d'abril de 2017.  
b) Contractista: Manantial de Salud, SLU.  
c) Nacionalitat: espanyola.  
d) Import d'adjudicació: 5.490,00 euros IVA exclòs.  
Lot 2: subministrament de botelletes d'aigua mineral de 33 cl i gots de plàstic reciclables.  
a) Data: 12 d'abril de 2017.  
b) Contractista: Easy Water Solutions, SL.  
c) Nacionalitat: espanyola.  
d) Import d'adjudicació: 492,73 euros IVA exclòs.  
  
València, 18 d'abril de 2017.- El conseller de Transparència, Responsabilitat Social, Participació i Cooperació, p. d. (R 23.01.2017; DOCV 7965, 25.01.2017), el sotssecretari: Alfonso Puncel Chornet.
Diari Oficial de la Generalitat Valenciana


Sumari del DOGV 7962, del 20-01-2017 (2017/39)

RESOLUCIÓ de 18 de novembre de 2016, de la Universitat Politècnica de València, per la qual nomena professor titular d'universitat Alejandro Roda Buch.
-------------------------------------------------------------------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/39


Data del document
:   18-11-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 18 de novembre de 2016, de la Universitat Politècnica de València, per la qual nomena professor titular d'universitat Alejandro Roda Buch. [2017/39]  
De conformitat amb la proposta elevada per la comissió de selecció encarregada de jutjar el concurs convocat per Resolució de 25 de juliol de 2016, d'aquesta Universitat, núm. 13/2016 (plaça cod.: 5568) (BOE 12.08.2016), i presentada per l'interessat la documentació al fet que fa referència el punt onzé de la citada convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, ha resolt:  
  
Nomenar Alejandro Roda Buch, amb document nacional d'identitat núm. 64821316R, professor titular d'universitat de la Universitat Politècnica de València, de l'àrea de coneixement Enginyeria Mecànica, adscrita al Departament d'Enginyeria Mecànica i de Materials.  
  
Contra la present resolució, que posa fi a la via administrativa, la persona interessada podrà interposar recurs contenciós administratiu davant el jutjat del contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa-administrativa.  
  
  
València, 18 de novembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8037, del 11-05-2017 (2017/3274)

Notificació de la sentència dictada en el judici verbal número 1285/2014.
-------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3274


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 1285/2014. [2017/3274]  
En el judici verbal número 1285/2014, que se segueix en aquest jutjat, s'ha dictat sentència, de data 3 de juny de 2015, en què s'ha disposat notificar a Andrew David Pearson i Jacqueline Elizabeth Burley, atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, no s'hi pot interposar recurs.   
I a fi que valga de notificació de forma deguda a Adrew David Pearson i Jacqueline Elizabeth Burley, expedisc aquest edicte.  
  
Torrevieja, 20 de març de 2017.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8097, del 02-08-2017 (2017/6198)

Notificació de la sentència dictada en el procediment ordinari número 786/2015.
-------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6198


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 786/2015. [2017/6198]  
En aquest procediment, seguit a instàncies de Prapaporn Wonggsrichoo contra Patrimonios Valencianos, SA, s'ha dictat sentència:  
  
«Procediment: ordinari número 786/2015.  
Resolució dictada: Sentència número 29/2017.  
Jutjat on els interessats poden prendre coneixement del contingut íntegre de la resolució:   
Sentència número 29/2017, de data 20 de març de 2017  
Jutjat de Primera Instància número 2 de Benidorm  
Passeig dels Tolls, s/n  
03203 Benidorm  
Recurs que s'hi pot interposar: contra aquesta sentència es pot interposar el recurs d'apel·lació davant d'aquest jutjat dins del termini de 20 dies.»  
  
I atés que el demandat, Patrimonios Valencianos, SA, es troba en parador desconegut, expedisc aquest edicte a fi que li valga de notificació de forma deguda, d'acord amb el que preveu la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
D'acord amb la Llei orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta resolució/comunicació/compareixença són confidencials i no n'és permesa la transmissió o comunicació pública a través de qualsevol mitjà o procediment, i han de ser tractades exclusivament per als fins propis de l'Administració de justícia.  
  
Benidorm, 19 de juny de 2017.- La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 8146, del 10-10-2017 (2017/8371)

Informació pública de la proposta de memòria justificativa de la retaxació de càrregues d'urbanització de la unitat d'execució número 1 del Pla general d'ordenació urbana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8146

Data del DOGV
:   10-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8371


Data del document
:   19-09-2017

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * pla d'urbanisme
    * administració local

Informació pública de la proposta de memòria justificativa de la retaxació de càrregues d'urbanització de la unitat d'execució número 1 del Pla general d'ordenació urbana. [2017/8371]  
L'alcalde, per Resolució d'Alcaldia número 1554/17, de data 7 de setembre de 2017, ha resolt sotmetre a informació pública, pel termini de 15 dies hàbils, per mitjà de la publicació en el Diari Oficial de la Generalitat Valenciana (DOGV) i en un diari d'informació general, la proposta de memòria justificativa de la retaxació de càrregues d'urbanització de la unitat d'execució número 1 del Pla general d'ordenació urbana de Pilar de la Horadada i la revisió del compte de liquidació provisional, subscrita per l'Àrea d'Infraestructures municipal, amb notificació als interessats en aquest procediment.  
De conformitat amb el que disposa la disposició transitòria tercera i l'article 390 del Decret 67/2006, de 19 de maig, pel qual s'aprova el Reglament d'ordenació i gestió territorial i urbanística valencià, i l'article 168.3 de la Llei 16/2005, de 30 de desembre, de la Generalitat, urbanística valenciana, durant el termini esmentat es podrà consultar l'expedient en l'Àrea d'Infraestructures d'aquest ajuntament i formular les al·legacions que es consideren oportunes.  
  
Pilar de la Horadada, 19 de setembre de 2017.- L'alcalde: Ignacio Ramos García.